Link-It Detail - Disease - Abnormal renal pelves
### Total Build Time: 29 ms 2.984 KB
CONCEPT_GENES gt=13 ms Completed: 13 ms rowSize= 1.323 KB
Abnormal renal pelves C1842000
OMIM, Score=1000, UMLKSK CUI: C1842000
Abnormal renal pelves
CUI C1842000 Abnormal renal pelves 0 self Berugte Mamelodi-taxibaas verloor hofsaak teen polisie | Netwerk24
Berugte Mamelodi-taxibaas verloor hofsaak teen polisie
Deur Warda Meyer 03 April 2019 22:56
Vusi “Khekhe” Mathibela (31), sakeman en taxibaas van Mamelodi buite Pretoria, se hofaansoek om sy inhegtenisneming tersyde te stel, het Woensdag misluk, sê die polisie in ’n verklaring.
Mathibela het die hooggeregshof in Pretoria dringend genader om die wettigheid van sy inhegtenisneming verlede maand te betwis.
Mathibela word saam met Elias Skhosana en Stemer Monageng aangekla van afpersing, intimidasie en aanranding nadat die drie na bewering die gemeenskap van Mamelodi geterroriseer het.
Hulle het na bewering taxibestuurders, spazawinkeleienaars en eienaars van ander plaaslike ondernemings geldelik afgepers.
Vusi “Khekhe” Mathibela saam met sy medebeskuldigdes, Stemer Monageng en Elias Skhosana, in die hof. Foto: Morapedi Mashashe, Daily Sun
Skhosana en Monageng is op borgtog van R25 000 elk vrygelaat, terwyl Mathibela sy inhegtenisneming uitdaag.
Brig. Vish Naidoo, nasionale polisiewoordvoerder, sê in die polisieverklaring die regter het Woensdagoggend die aansoek met koste van die hand gewys.
“Die beskuldigde bly in aanhouding en sy saak is tot 26 April uitgestel. Dit word aan hom oorgelaat om ’n formele borgtogaansoek in te dien.”
Die staat het ook ’n aansoek by die hooggeregshof ingedien om Mathibela se borgtog vir ’n moordsaak van 2015 te onttrek.
Mathibela is een van vier mans wat teregstaan weens die moord op Wandile Bozwana, ’n konstruksie- en eiendomsmagnaat wat saam met ’n sakevennoot in Oktober 2015 by die Garsfontein-afrit in Pretoria aangeval is.
Bozwana is dood aan sy beserings, terwyl Mpho Baloyi ernstig gewond is.
“Die Bozwana-verhoor word weer op 16 April aangehoor,” sê Naidoo.
Meer oor: Mamelodi | Intimidasie | Wandile Bozwana
Gearresteerde taxibaas wil Cele verkla